בן וייט

בנג'מין ויליאם וייט (באנגלית: Benjamin William White; נולד ב-8 באוקטובר 1997 בפול שבאנגליה) הוא כדורגלן אנגלי המשחק בעמדות המגן הימני והבלם בקבוצת ארסנל מהפרמייר ליג ובנבחרת אנגליה.

 קריירת מועדונים 

 ברייטון הוב אנד אלביון והשאלות 
וייט גדל במחלקות הנוער של סאות'המפטון ושל ברייטון אנד הוב אלביון. בתחילת הקריירה הבוגרת שלו הושאל וייט לניופורט קאונטי ולפיטרבורו יונייטד מהליגות הנמוכות באנגליה. בעונת  הושאל וייט ללידס יונייטד מהפוטבול ליג צ'מפיונשיפ, וסייע לה להעפיל לליגה הבכירה. בתום עונה זו חזר וייט לסגל הבוגר של ברייטון אנד הוב אלביון, ששיחקה בפרמייר ליג. ב-14 בספטמבר 2020 ערך וייט את הופעת הבכורה שלו בפרמייר ליג, בהפסד 1–3 לצ'לסי במסגרת המחזור הראשון בליגה. בעונתו הראשונה בקבוצה הבוגרת של המועדון ערך וייט 36 הופעות ליגה.

 ארסנל 
ב-30 ביולי 2021 חתם וייט בארסנל, ששילמה לברייטון עבור העברתו 50 מיליון פאונד. ב-13 באוגוסט 2021 ערך וייט הופעת בכורה בארסנל בהפסד 0–2 לברנטפורד. ואת עונת הבכורה שלו בארסנל הוא סיים ללא שערים ב-37 הופעות בכל המסגרות. בעונת 2022/2023 וייט עבר לשחק כמגן במקום כבלם. ב-4 במרץ 2023 כבש וייט שער בכורה בארסנל ובפרמייר ליג בניצחון הביתי 3–2 על בורנמות'. ואת העונה סיים עם שני שערים ב-46 הופעות בכל המסגרות. ב-14 במרץ 2024 האריך וייט את חוזהו בארסנל ב-4 שנים נוספות עד יוני 2028. ואת עונת 2023/2024 הוא סיים עם 4 שערים ב-51 הופעות בכל המסגרות. בנובמבר 2024 נאלץ וייט לעבור ניתוח שהשבית אותו לחלק גדול מעונת 2024/2025. וייט שב למגרשים בסוף פברואר 2025 וסיים את העונה ללא שערים ב-26 הופעות בכל המסגרות.

 קריירה בינלאומית 
ב-25 במאי 2021 זומן וייט לראשונה לסגל המורחב של נבחרת אנגליה לקראת יורו 2020. ב-1 ביוני הוא נופה מהסגל הסופי, עם זאת יחד עם השחקנים שנופו הוא נשאר בסגל לקראת צמד משחקי ההכנה של הנבחרת נגד אוסטריה ורומניה, וב-2 ביוני ערך את הופעת הבכורה שלו בנבחרת, בניצחון 1–0 על אוסטריה.

ב-7 ביוני זומן וייט בחזרה לסגל הנבחרת ליורו לאחר פציעתו של טרנט אלכסנדר-ארנולד. אך לא שותף במהלך הטורניר בו הפסידה אנגליה בגמר.

ב-10 בנובמבר 2022 נכלל וייט בסגל נבחרת אנגליה לטורניר מונדיאל 2022. עם זאת, ב-30 בנובמבר עזב וייט את מחנה הנבחרת בשל סיבות אישיות ולא שב לטורניר.

 סטטיסטיקות קריירה 

 מועדונים 
מעודכן ל-14 בינואר 2026
מועדוןעונהליגהגביעגביע הליגהאירופהאחרסך הכולליגההופעותשעריםהופעותשעריםהופעותשעריםהופעותשעריםהופעותשעריםהופעותשעריםניופורט קאונטי (השאלה)2017/2018הפוטבול ליג השנייה4215020—20511פיטרבורו יונייטד (השאלה)2018/2019הפוטבול ליג הראשונה15110———161לידס יונייטד (השאלה)2019/2020פוטבול ליג צ'מפיונשיפ4611020——491סה"כ השאלות1033704000201163ברייטון אנד הוב אלביון2016/2017פוטבול ליג צ'מפיונשיפ000020——202018/2019פרמייר ליג00—00——002020/20213602010——390סה"כ36020300000410ארסנל2021/2022פרמייר ליג3201040——3702022/2023382100070—4622023/20243741020100105142024/2025170000090—2602025/202650103150—141סה"כ12964091310101747סה"כ בקריירה268940161310333110

 נבחרת 
מעודכן ל-29 במרץ 2022
נבחרת בין-לאומיתשנההופעותשעריםאנגליה202120202220סה"כ40

 תארים 
ארסנל
 מגן הקהילה: 2023

 קישורים חיצוניים 

 הערות שוליים 

קטגוריה:בלמי כדורגל אנגלים
קטגוריה:כדורגלנים אנגלים
קטגוריה:כדורגלני ברייטון אנד הוב אלביון
קטגוריה:כדורגלני פיטרבורו יונייטד
קטגוריה:כדורגלני לידס יונייטד
קטגוריה:כדורגלני ארסנל
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני נבחרת אנגליה
קטגוריה:אנגלים שנולדו ב-1997